|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  MAT | Zaporedna št. ure:  120. | Datum:  25. 3. 2020 | Učiteljica:  Zdenka Mežan |
| Tema: PISNO DELJENJEDO 100 BREZ PREHODA | | | |
| Pripomočki: SDZ 3/71*–*73, karo zvezek, Pisno deljenje - razlaga 1 (matematika, 4. razred) <https://www.youtube.com/watch?v=5JHQFb1GuYA> pred začetkom ureIn <https://www.youtube.com/watch?v=dO20Z35bgs4> ob razlagi str. 73 | | | |
| Namen učenja:   * Naučiti se pisno deliti z enomestnim številom do 100 brez prehoda | | | |
| Kriteriji uspešnosti: uspešen/na boš, ko boš znal/a:   * + - pisno deliti z enomestnim številom in narediti preizkus,     - poimenovati člene posameznih računskih operacij,     - uporabiti računske operacije pri reševanju besedilnih nalog,     - pisno deliti z enomestnim številom v množici naravnih števil do 100. | | | |
| Potek dela:  **Danes bomo začeli z novo učno snovjo, pri kateri je nujno, da dobro znaš poštevanko in deljenje. Učili se bomo pisno deliti. Za začetek enostavne račune brez prehoda do 100, v naslednjih urah z večjimi števili in s prehodom. Pri današnjem delu boš spet ugotovil/a kako zelo pomembno je dobro obvladati poštevanko in deljenje.** Pred začetkom dela si skupaj s starši oglej video razlago Pisno deljenje - razlaga 1 (matematika, 4. razred) <https://www.youtube.com/watch?v=5JHQFb1GuYA> . Avtor videoposnetkov je avtor tvojega delovnega zvezka za matematiko.  * **SDZ 3, str. 71**   Oglej si strip in preberi besedilo. Verjetno si ugotovil/a, da je Cofovo razmišljanje sicer matematično pravilno, ni pa ravno prijazno in pošteno do njegovih dveh prijateljev.   * **SDZ 3, str. 72**   Oglej si račun in preberi izraze pri deljenju. (Vse to že poznamo od prej, samo ponavljamo.)  Na primerih pojasnimo Filipovo in Zalino poved:  27 : 3 ≠ 3 : 27 ← zakon o zamenjavi ne velja  (27 : 3) : 3 = 9 : 3 = 3  27 : (3 : 3) = 27 : 1 = 27 ← rezultat je drugačen kot prej, torej tudi zakon o združevanju ne  Velja  1., 2., 3., 4. naloga - Samostojno reši naloge za ponovitev osnovnega deljenja. Rešitve poglej na www.radovednih-pet.si   * **SDZ 3, str. 73**  Pred začetkom pisnega deljenja si NUJNO oglej si Pisno deljenje - razlaga 1 (matematika, 4. razred) <https://www.youtube.com/watch?v=dO20Z35bgs4> . Tukaj je natančno razložen postopek pisnega deljenja, kot bi ti ga razlagala jaz v šoli. **Zapomni si: VEDNO pri pisnem deljenju narediš PREIZKUS z obratno računsko operacijo - z množenjem!**  Preberi besedilo na rumenem polju.  - Preberi Nežino izjavo. Vsebino poveži z že predelano vsebino pri delih celote. Torej deliti s 3 je enako kot razdeliti na tretjine; deliti z 2 je enako kot razdeliti na polovice …  - Preberi Zalino izjavo in jo preveri na enostavnem primeru:  6 : 3 = 2 P: 2 · 3 = 6  5 : 1 = 5 P: 5 · 1 = 5  0 : 7 = 0 P: 0 · 7 = 0  8 : 0 = ? P: ? · 0 = 8 ← ni ga števila, ki bi ga lahko vstavili namesto vprašaja, da bi dobili  zmnožek 8. Zato se z 0 ne da deliti.  - Preberi besedilno nalogo na modrem polju. Oglej si račun in način deljenja na daljši način. Za boljše razumevanje si še enkrat poglej **Pisno deljenje - razlaga 1 (matematika, 4. razred)** [**https://www.youtube.com/watch?v=dO20Z35bgs4**](https://www.youtube.com/watch?v=dO20Z35bgs4)  Po opisanem postopku reši račune pisnega deljenja v zvezek. Nujno zapiši k vsakemu računu tudi preizkus. Pri zapisu v zvezek ne pozabi, da moraš vsako številko zapisati v svoj kvadratek in na pravilno podpisovanje, saj bo v nasprotnem primeru rezultat napačen  84 : 4 = P: 39 : 3 = P: 55 : 5 = P:  68 : 2 = P: 69 : 3 = P: 48 : 4 = P:  42 : 2 = P: 93 : 3 = P: 88 : 4 = P:  Če si imel/a težave z najosnovnejšimi računi, je čas, da dobro ponoviš poštevanko. V naslednjih dnevih sledijo zahtevnejši računi, ki zahtevajo dobro znanje poštevanke in deljenja. Želim ti veliko uspeha! | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti? | | | |